檀香山，又叫檀島，音譯火奴魯魯（英文：Honolulu），係美國夏威夷州最大城市同首府。喺夏威夷語中，火奴魯魯意指「屏蔽之灣」或「屏蔽之地」。因為早期本地盛產檀香木，而且大量運返中國，唐人叫佢做檀香山。個城喺歐胡島東南方沿岸，有一個「火奴魯魯區」嘅區。據美國人口調查局喺2004年7月1號統計，檀香山人口37萬7260；而火奴魯魯郡（約莫成個歐胡島）就有90萬0000。喺夏威夷，地方政府管轄範圍僅去到「郡」級，而火奴魯魯郡就包晒歐胡島上面所有範圍（約600平方英里）。